**Ministru kabineta noteikumu projekta
“Grozījumi Ministru kabineta 2019.gada 12.februāra noteikumos Nr.72 “Noteikumi par akcīzes nodokļa nodrošinājumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2019.gada 12.februāra noteikumos Nr.72 “Noteikumi par akcīzes nodokļa nodrošinājumiem”” (turpmāk – noteikumu projekts) izstrādāts, lai būtiski samazinātu administratīvo un finansiālo slogu, kas rodas Latvijas uzņēmējiem, kuri akcīzes preces pārvieto atliktās akcīzes nodokļa maksāšanas režīmā Latvijas teritorijā.Noteikumu projekts stāsies spēkā 2021.gada 1. martā. |

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Finanšu ministrijas (Valsts ieņēmumu dienesta) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2019.gada 12.februāra noteikumi Nr.72 “Noteikumi par akcīzes nodokļa nodrošinājumiem” (turpmāk – noteikumi) šobrīd neatrunā nodrošinājuma piemērošanu denaturētam spirtam.

Jau šobrīd denaturētam spirtam, kuru denaturē ar Komisijas 1993. gada 22. novembra Regulas (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa pielikuma I sadaļā minētajām denaturēšanas vielām norādītajā daudzumā nodrošinājums nav nepieciešams. Bet ņemot vērā akcīzes preču aprtes jomā iesaistīto komersantu uzdotos jautājumus par nodrošinājuma nepieciešamību denaturētam spirtam, lai novērstu pārpratumus, noteikumu projekts paredz papildināt noteikumu 6.punktu, nosakot, ka nodrošinājums nav jāiesniedz par denaturētā spirta apjomu, kas denaturēts ar Komisijas 1993. gada 22. novembra Regulas (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa pielikuma I sadaļā minētajām denaturēšanas vielām norādītajā daudzumā.1. Noteikumu 7.punkts šobrīd paredz, ka pārvietojot akcīzes preces atliktās nodokļa maksāšanas režīmā, jāizmanto nosūtītāja iesniegtais vispārējais nodrošinājums 100 procentu apmērā no iespējamā akcīzes nodokļa parāda.

Piemēram, iesniedzamā vispārējā nodrošinājuma minimālais lielums darbībām ar naftas produktiem ir 200 000 *euro*, kas nodrošina aptuveni 480 kubikmetru dīzeļdegvielas vai 390 kubikmetru benzīna pārvietošanu, t.i. 5-6 dzelzceļa cisternas. Savukārt pilns dzelzceļa sastāvs ir aptuveni 50 dzelzceļa cisternas, kas iespējamā akcīzes nodokļa izteiksmē ir gandrīz 2 miljoni *euro*. Saistību izpildes apdrošināšanas polises minimālais maksājums šādam nodrošinājumam, pie nosacījuma, ka komersanta finansiālais stāvoklis atbilst nodrošinātāja prasībām, ir apdrošināšanas prēmija aptuveni 20 000 *euro*. Ja prasībām neatbilst, apdrošināšanas sabiedrība papildus var pieprasīt nekustamā īpašuma ķīlu, depozītu, īpašnieka personīgo galvojumu vai cita uzņēmuma galvojumu. Tas iesaldē uzņēmumu finanšu līdzekļus, ko varētu izmantot tālākai uzņēmuma attīstībai. Tāpat šobrīd nepieciešamā akcīzes nodokļa nodrošinājuma apmēri ir ievērojami arī naftas produktu pārvietošanai pa jūru, kas var radīt problēmas ar kredītiestādes galvojuma vai saistību izpildes apdrošināšanas polises saņemšanu. Turklāt, jo lielāks akcīzes nodokļa nodrošinājuma apmērs ir nepieciešams, jo lielāks ir produkta cenas sadārdzinājums, kas savukārt samazina Latvijas komersantu konkurētspēju citu valstu tirgū. Lai būtiski mazinātu administratīvo un finansiālo slogu akcīzes preču apritē iesaistītajiem komersantiem un veicinātu to saimniecisko darbību, noteikumu projekts paredz atvieglotus nosacījumus nodrošinājuma piemērošanai akcīzes preču pārvietošanai atliktās nodokļa maksāšanas režīmā: 1. Akcīzes preču pārvietošanai Latvijas Republikas teritorijā (t.sk. eksportam, ja eksporta muitas iestāde ir Latvijā) piemēro nosūtītāja nodrošinājumu, ievērojot tam piešķirto iesniegtā vispārējā nodrošinājuma samazinājumu (akcīzes nodokļa vispārējā nodrošinājuma apliecības 7.punktā norādīto piemēroto samazinājuma apmēru procentos). Piemēram, ja akcīzes preču nosūtītājam piešķirts iesniegtā vispārējā nodrošinājuma samazinājums 70% apmērā, pārvietojot akcīzes preces Latvijas teritorijā, nepieciešams nodrošinājums 30% no iespējamā akcīzes nodokļa parāda, tātad, ja pārvietojamo akcīzes preču nodokļa summa ir 1000 *euro*, tad pie vispārējā nodrošinājuma samazinājuma 70% apmērā, pārvietošanai būs nepieciešams nodrošinājums 30% apmērā, t.i. 300 *euro.*
2. Ievērojot Padomes Direktīvas 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK, 18.panta 4.punkta a) apakšpunktu, kas nosaka, ka nosūtītāja dalībvalsts var atkāpties no prasības sniegt nodrošinājumu par akcīzes preču pārvietošanu, kam piemēro atliktās nodokļa maksāšanas režīmu, ja pārvietošana pilnībā notiek minētās dalībvalsts teritorijā, padziļinātās sadarbības programmas sudraba vai zelta līmeņa dalībniekiem, komersantiem, kuriem piešķirts atzītā uzņēmēja statuss muitas jomā, mazajām alkoholisko dzērienu darītavām, pārvietojot akcīzes preces Latvijas teritorijā, nepieciešamais nodrošinājums būs 0%;
3. Ņemot vērā, ka, pārvietojot naftas produktus pa jūru, pastāv minimāls akcīzes nodokļa nenomaksas risks, noteikumu projekts paredz, pārvietojot naftas produktus pa jūru, noteikt vispārējo nodrošinājumu 1% apmērā visa pārvadājuma laikā, līdzīgi kā tas šobrīd ir Lietuvā, kur Lietuvas komersanti, pārvietojot akcīzes preces pa jūru, iesniedz nodrošinājumu 1% apmērā Piemēram, ja naftas produktus no jebkuras Latvijas pilsētas paredzēts nosūtīt gala saņēmējam ar jūras transportu, nodrošinājums šādam pārvadājumam būs 1% no iespējamā akcīzes nodokļa parāda. Piemēram, ja no akcīzes preču noliktavas, kas atrodas Daugavpilī, ar autotransportu pārvieto akcīzes preces līdz ostai, to tālākai pārvietošanai ar jūras transportu, nodrošinājuma samazinājumu 99% apmērā piemēro jau uzsākot pārvietošanu no akcīzes preču noliktavas;
4. Lai veicinātu alternatīvās enerģijas – biodegvielas ražošanu, noteikumu projekts paredz, pārvietojot biodegvielu, noteikt vispārējo nodrošinājumu 1% apmērā.

Šajos gadījumos iesniedzamais vispārējais nodrošinājums nedrīkst būt mazāks par noteikumu 32. vai 33. punktā minēto iesniedzamā vispārējā nodrošinājuma minimālo lielumu.1. Šobrīd Valsts ieņēmumu dienests, lemjot par nodrošinājuma apliecības izsniegšanu (15.1. un 47.punkts), par iesniedzamā vispārējā nodrošinājuma samazinājuma piešķiršanu (30.1.apakšpunkts), par nodrošinājuma apliecības darbības apturēšanu (17.1.apakšpunkts), vai nodrošinājuma samazinājuma atcelšanu (20.punkts), un vērtējot atbilstību nodokļa parāda neesamības nosacījumam, parādu, attiecībā uz kuru Valsts ieņēmumu dienests ir pieņēmis lēmumu par nokavēto akcīzes nodokļa maksājumu labprātīgu izpildi, uzskata par parādu.

Ja Valsts ieņēmu dienests jau ir pieņēmis lēmumu, piešķirot komersantam tiesības nodokļa parādu samaksāt noteiktā termiņā, būtu taisnīgi to ņemt vērā arī citā administratīvajā procesā, tāpēc noteikumu projekts ir papildināts ar vēl vienu izņēmumu, proti, tā nodokļa parāda summa, attiecībā uz kuru Valsts ieņēmumu dienests ir pieņēmis lēmumu par nokavēto akcīzes nodokļa maksājumu labprātīgu izpildi, neietekmēs lēmuma pieņemšanu par nodrošinājuma apliecības izsniegšanu, iesniedzamā vispārējā nodrošinājuma samazinājuma piešķiršanu, nodrošinājuma apliecības darbības apturēšanu vai nodrošinājuma samazinājuma atcelšanu.1. Šobrīd noteikumu 18.1. un 18.2. apakšpunkti paredz apturēt akcīzes nodokļa vispārējā nodrošinājuma apliecības darbību, ja ir pārsniegts vispārējā nodrošinājuma apmērs vai iesniegtais vispārējais nodrošinājums gadījumos, kad piemērots nodrošinājuma samazinājums.

Ņemot vērā, ka apturēta vispārējā nodrošinājuma apliecības darbība pat pie minimāla nodrošinājuma pārsnieguma ir būtisks administratīvais un finansiālais slogs, un lietderīgāk šādos gadījumos (pie nenozīmīga pārsnieguma) ir konsultēt komersantu, lai turpmāk nepieļautu nodrošinājuma pārsniegumu, noteikumu projekts paredz mīkstināt šīs normas - obligāti piemērojamās aizstājot ar izdošanas izvēles normām.1. Pašreiz noteikumu 24.punkts, paredz, ka gadījumos, kad nodrošinājuma iesniedzējam atbilstošā speciālā atļauja (licence) ir zaudējusi spēku, un vispārējā nodrošinājuma apliecība ir anulēta, Valsts ieņēmumu dienests iesniegto nodrošinājumu izmanto personas iespējamā nodokļa parāda samaksas nodrošināšanai un pārreģistrē vispārējā nodrošinājuma apliecību personas darbībai uz laiku, kas nepārsniedz 45 dienas, nepiemērojot iesniedzamā vispārējā nodrošinājuma samazinājumu.

Ņemot vērā, ka pēc būtības tiek pārrēģistrēts nodrošinājums, nevis nodrošinājuma apliecība, turklāt nevar pērreģistrēt to, kas ir anulēts, noteikumu projekts paredz šādos gadījumos parreģistrēt vispārējo nodrošinājumu personas darbībai uz laiku, kas nepārsniedz 45 dienas, nepiemērojot iesniedzamā vispārējā nodrošinājuma samazinājumu.Kā arī noteikumu projekts precizē, ka 45 dienu termiņš tiek rēķināts no atbilstošas speciālās atļaujas (licences) spēkā zaudēšanas brīža. 1. Noteikumu projekts paredz 29.1.apakšpunktā izslēgt atsauci uz 31.5.apakšpunktu, jo noteikumu projekts papildina 29.punktu ar 29.5.apakšpunktu par reģistrēta saņēmēja darbības vietā saņemtajām akcīzes precēm aprēķināto nodokli, kas šobrīd noteikumos atrunāts 31.5.apakšpunktā, kā arī precizēta redakcija attiecībā uz pieņemto lēmumu par nodokļa samaksas labprātīgu izpildi.
2. Lai precizētu, uz ko attiecināms noteikumu 31.punkts par iesniedzamā vispārējā nodrošinājuma lielumu un tā aprēķināšanu, noteikumu projektā ir papildināta 31.punkta ievaddaļa.

Šobrīd nodrošinājuma piemērošana (aprēķināšana) atrunāta tikai tām akcīzes precēm, kuras pārvieto ar elektronisko administratīvo dokumentu (noteikumu 31.2.apakšpunkts). Noteikumu projekts paredz precizēt 31. punkta redakciju un papildināt noteikumus ar 31.2.2. apakšpunktu, definējot nodrošinājuma piemērošanu (aprēķināšanu), pārvietojot tādas akcīzes preces, kuru pārvietošanai nenoformē elektronisko administratīvo dokumentu, tādējādi skaidri nosakot nodrošinājuma piemērošanas nosacījumus šajā gadījumā. Tā kā reģistrētam saņēmējam saskaņā ar noteikumiem nav tiesības saņemt nodrošinājuma samazinājumu, bet noteikumu 31.punkta ievaddaļa ir izteikta jaunā redakcijā, noteikumu projekts paredz noteikumu 31.5. apakšpunktu par reģistrēta saņēmēja darbības vietā saņemtajām akcīzes precēm aprēķināto nodokli attiecināt pēc būtības – uz vispārējā nodrošinājuma apmērā aprēķināmo lielumu (noteikumu 29.punkts), un svītrot no 31.punkta.1. Šobrīd noteikumu 32.9.apakšpunkts nosaka, ka darbībām tikai ar biodegvielu iesniedzamā vispārējā nodrošinājuma minimālais lielums ir 3000 *euro.* Šāds vispārējā nodrošinājuma minimālais lielums bija pietiekams, kad akcīzes nodokļa likme biodegvielai bija 0 *euro* par 1000 litriem.2020.gada 17.decembrī ir pieņemti grozījumi likumā “Par akcīzes nodokli”, kas paredz, ka ar 2021.gada 1.februāri biodegvielai, kas pilnībā iegūta no biomasas, kuru realizē vai izmanto par degvielu, akcīzes nodokļa likme būs 330 *euro* par 1000 litriem.Tas nozīmē, ka 3000 *euro* liels nodrošinājums pietiks 9,09 m3 biodegvielas.

Vērtējot biodegvielas jomā strādājošo komersantu darbības, kā arī to, ka nodokļa likme palielinās 330 reizes, akcīzes nodokļa vispārējā nodrošinājuma minimālais apmērs, kas noteikts šobrīd, nav pietiekams, lai segtu iespējamā akcīzes nodokļa parādu visā taksācijas periodā tādā apmērā, lai nodrošinātu komersanta darbību atliktās akcīzes nodokļa maksāšanas režīmā. Piemēram, vienas automašīnas kravas ietilpība ir vidēji 28 500 m3*.* Tātad, lai akcīzes preču noliktavā varētu saņemt un uzglabāt kaut vienas automašīnas apjomu, nepieciešamais nodrošinājums no š.g. 1.februāra būs 9405 *euro.* Jāņem vērā arī fakts, ka nodrošinājums jau šobrīd ir nepieciešams arī vienaino biodegvielas ražošanas sastāvdaļām – metanolam kura akcīzes nodokļa likme ir 509 *euro* par 1000 litriem. Ņemot vērā iepriekš minēto, noteikumu projekts paredz palielināt iesniedzamā vispārējā nodrošinājuma minimālo lielumu darbībām tikai ar biodegvielu no 3000 *euro* līdz 30000 *euro.* 1. Lai netiktu pārprasta noteikumu 33.punkta piemērošana, noteikumu projekts precizē redakciju.
2. Šobrīd noteikumu 34.punkts paredz vienādus iesniedzamā vispārējā nodrošinājuma piemērošanas (aprēķināšanas) nosacījumus gan komersantiem, kuriem piešķirts atzītā uzņēmēja statuss muitas jomā, gan komersantiem, kuri ir Padziļinātās sadarbības programmas sudraba vai zelta līmeņa dalībnieki (t.i., ka iesniedzamais vispārējais nodrošinājums ir 100% apmērā no iespējamā nodokļa parāda, kas aprēķināts par akcīzes precēm, kuras pārvieto atliktās nodokļa maksāšanas režīmā).

Pastāv būtiskas vērtēšanas kritērīju atšķirības komersanta iekļaušanai Padziļinātās sadarbības programmas zelta un sudraba dalībnieku sarakstā un atzītā uzņēmēja statusa muitas jomā iegūšanai. Tā, piemēram, viens no pamatkritērijiem dalībai Padziļinātās sadarbības programmā ir nodokļu parādu, kuru kopsumma pārsniedz 150 *euro*, neesamība. Tādējādi likumdevējs ir īpaši norādījis, ka, lai komersants saņemtu īpašu attieksmi un pretimnākošu sadarbību no valsts puses, tam ir jāpilda nodokļu saistības pret valsti. Komersanti, kuri atbilst Padziļinātās sadarbības sudraba un zelta līmeņa statusam ir sevi pierādījuši kā godprātīgus nodoļu maksātājus un no valsts puses tiek uzskatīti par uzticamiem, līdz ar to var baudīt prvilēģijas, kuras piedāvā programma.Turpret, lai komersants iegūtu atzītā uzņēmēja statusu muitas jomā vērtē komersanta finansiālo maksātspēju un to, vai komersantam nav tiesību aktu muitas jomā un nodokļu noteikumu nopietnu vai atkārtotu pārkāpumu. Lai pārliecinātos par komersanta finansiālo maksātspēju, tiek pārbaudīts vai komersants ir izpildījis savas finansiālās saistības, proti, nomaksājis muitas nodokļus un citus nodokļus, nodevas un maksājumus, ko iekasē preču ievešanas vai izvešanas brīdī, vai saistībā ar preču ievešanu un izvešanu, bet netiek vērtēts, vai nav citu nodokļu, kas nav muitas nodokļi, parādu. Vērtējot nodokļu noteikumu pārkāpumus, par nopietniem uzskata krāpšanu nodokļu jomā, izvairīšanos no nodokļu maksāšanas, noziedzīgus nodarījumus, kas saistīti ar akcīzes nodokli, PVN krāpšanu.Tā kā vērtēšanas kritēriji atzītā uzņēmēja statusa iegūšanai muitas jomā un iekļaušanai Padziļinātās sadarbības programmas zelta un sudraba līmeņos iekšzemes nodokļu nomaksas jomā būtiski atšķiras, kā arī, lai nepieļautu nepamatota akcīzes nodokļa parāda pieaugumu līdz apmēram, ko nesedz iesniegtais vispārējais nodrošinājums, tādējādi radot nodokļa neiekasēšanas risku, noteikumu projekts papildināts ar normu, kas paredz, ka komersantiem, kuriem piešķirts atzītā uzņēmēja statuss muitas jomā, iesniedzamo vispārējo nodrošinājumu veidos arī a) akcīzes nodokļa parāds, b) akcīzes nodokļa parāds, kura samaksas termiņi ir pagarināti normatīvajos aktos noteiktajā kārtībā, c) akcīzes nodokļa parāds, par kuru ir pieņems lēmums par nokavēto maksājumu labprātīgu izpildi. Savukārt, akcīzes preču pārvietošanai Latvijas Republikas teritorijā iesniedzamais vispārējais nodrošinājums būs 0%, bet naftas produktu pārvietošanai pa jūru un biodegvielas pārvietošanai – 1%.34. punkta redakcija papildināta atbilstoši noteikumu projekta 7.2.apakšpunktam un 7.1 punktam - ar izņēmumiem akcīzes preču pārvietošanai atliktās nodokļa maksāšanas režīmā Latvijas Republikas teritorijā, naftas produktu pārvietošanai pa jūru un biodegvielas pārvietošanai.1. Lai iesniedzamā vispārējā nodrošinājuma samazinājumu pārvietojumiem Latvijas Republikas teritorijā varētu izmantot arī mazā alkoholisko dzērienu darītava, papildināts noteikumu 35.punkts. Tāpat precizējumi šajā punktā paredz noteikt, ka arī tādam nodokļa parādam, par kuru ir pieņemts lēmums par nokavēto nodokļa maksājumu labprātīgu izpildi, ir piemērojams samazinājums 100 procentu apmērā.
2. Pašreiz noteikumu 45.punkts nosaka, ka akcīzes nodokļa vienreizējā nodrošinājuma apliecības derīguma termiņš ir viens mēnesis.

Praksē ir pierādījies, ka preču ievešana no Eiropas Savienības valstīm, it īpaši ar akcīzes nodokļa markām marķējamās preces, izmantojot akcīzes nodokļa vienreizējo nodrošinājumu, viena mēneša laikā bieži vien ir apgrūtināta. Piemēram, lai īslaicīgi reģistrēts saņēmējs saņemtu preces no citas dalībvalsts atliktās nodokļa maksāšanas režīmā, tam pirms marku saņemšanas ir jāsaņem vienreizējā nodrošinājuma apliecība, tikai pēc tam komersants piecu darba dienu laikā var saņemt markas, kuras pēc tam ir jānosūta uz citu dalībvalsti, lai citas dalībvalsts nosūtītājs var iesniegt e-AD un nosūtīt preces. Preces jānogādā līdz saņēmējam, savukārt saņēmējam jāiesniedz saņemšanas apliecinājums piecu darba dienu laikā pēc preču saņemšanas. Līdz ar to faktiski pārvadājumam atvēlētais laiks var būtiski saīsināties. Tā kā Direktīvā 2008/118 nav termiņa ierobežojuma īslaicīgi reģistrēta saņēmēja atļaujai, dalībvalstīm ir tiesības noteikt to tādu, kāds tas ir nepieciešams, lai pēc iespējas atvieglotu komercdarbību, neietekmējot nodokļa nesamaksāšanas risku. Ņemot vērā minēto, noteikumu projekts paredz pagarināt apliecības derīguma termiņu no viena uz diviem mēnešiem.1. Šobrīd noteikumu 52.punkts nosaka, ka vienreizējā nodrošinājuma apliecības saņemšanai iemaksāto drošības naudu pēc nodrošinājuma iesniedzēja iesnieguma saņemšanas pārskaita nodokļa u.c. maksājumiem tikai gadījumos, ja ar vienreizējo nodrošinājumu uzņemtās saistības ir izpildītas, bet nav dota iespēja drošības naudu pārskaitīt nodrošinātā parāda segšanai.

Tādējādi noteikumu projekts ir papildināts ar 46.1 punktu, kas nosaka, ka pamatojoties uz nodrošinājuma iesniedzēja iesniegumu, drošības naudu drīkst pārskaitīt ar nodrošinājumu uzņemto saistību izpildei, kā arī precizēta 52.2. apakšunkta redakcija, papildinot to attiecībā uz iemaksātās drošības naudas pārskaitīšanu tāda nodokļa maksājumiem, par kuriem pieņemts lēmums par nodokļa samaksas labprātīgu izpildi.1. Lai komersantiem, anulējot nodrošinājuma apliecību, būtu skaidra iesnieguma forma, noteikumu projekts precizē noteikumu 23.5. un 49.1.apakšpunktus, norādot, ka šajā gadījumā iesniedzams iesniegums saskaņā ar noteikumu 1.pielikumu vai 4.pielikuma 4.punktu.
2. Tā kā noteikumu 54.punktā par vispārējā nodrošinājuma apliecības saņemšanai iemaksātās drošības naudas izmantošanu ir nekorekta atsauce uz 71.punktu, noteikumu projekts precizē redakciju.
3. Precizēta noteikumu 63.punkta redakcija, jo nodrošinātājs var pārņemt ne tikai cita iepriekšējā nodrošinātāja nodokļa saistības, bet arī savas iepriekš uzņemtās nodokļa saistības.
4. Tā kā noteikumu 69.punktā ir nekorekta atsauce uz 66.punktu, noteikumu projekts precizē redakciju, aizstājot atsauci uz 66.punktu ar atsauci uz 67.punktu.
5. Papildus valsts budžetā maksājamo akcīzes nodokli var aprēķināt gan ar lēmumu par akcīzes nodokļa aprēķina precizēšanu, gan ar lēmumu par akcīzes nodokļa revīzijas (audita) rezultātiem, gan ar lēmumu par akcīzes nodokļa datu atbilstības pārbaudes rezultātiem. Ievērojot minēto, precizēta noteikumu 70.punkta redakcija, šos visus lēmumus apzīmējot ar vienu terminu “lēmums par nodokļa kontroles (pārbaudes, revīzijas) rezultātiem”.

Šobrīd tiesības pieprasīt nodrošinātājam samaksāt nodrošinājuma iesniedzēja nodokļa parādu rodas ar dienu, kad stājies spēkā lēmums, ar kuru aprēķināts papildus valsts budžetā maksājamais akcīzes nodoklis. Saskaņā ar Administratīvā procesa likuma 70.pantu administratīvais akts stājas spēkā ar brīdi, kad tas paziņots adresātam, bet tas nenozīmē, ka var uzsākt lēmuma izpildi. Tādējādi precizēta noteikumu 70.punkta redakcija, paredzot, ka tiesības pieprasīt nodrošinātājam samaksāt nodrošinājuma iesniedzēja nodokļa parādu rodas ar dienu, kad lēmums par nodokļa kontroles (pārbaudes, revīzijas) rezultātiem ir kļuvis izpildāms. Atbilstoši noteikumu projekta redakcijai, par brīdi, kad lēmums kļuvis izpildāms, saprotams brīdis, kurš iestājas ne agrāk kā 30 dienas pēc tam, kad nodokļu administrācija pieņēmusi lēmumu par nodokļa kontroles (pārbaudes, revīzijas) rezultātiem. Savukārt, ja lēmums par nodokļa kontroles (pārbaudes, revīzijas) rezultātiem ir apstrīdēts, nokavēto nodokļu maksājumu piedziņu bezstrīda kārtībā neuzsāk iesnieguma pirmstiesas izskatīšanas laikā saskaņā ar normatīvajos aktos noteikto kārtību, tas ir, minētais lēmums kļūst izpildāms ne agrāk kā 30 dienas pēc tam, kad nodokļu administrācijas augstākā amatpersona ir izskatījusi sūdzību un ir pieņēmusi lēmumu. Ar “brīdi, kad kļuvis izpildāms” ir saprotams arī brīdis, kad ir uzsākama lēmuma “piespiedu izpilde”1. Tā kā noteikumu projekts komersantiem, kuriem piešķirts atzītā uzņēmēja statuss muitas jomā maina iesniedzamā vispārējā nodrošinājuma aprēķina kritērijus, ir iespējama situācija, ka pēc noteikumu spēkā stāšanās daļai no kādam no šiem komersantiem nebūs pietiekams iesniegtais vispārējais nodrošinājums. Lai komersanti varētu palielināt iesniegto vispārējo nodrošinājumu, nepieciešami papildu finanšu līdzekļi vai saistību izpildes apdrošināšanas polise, vai arī kredītiestādes galvojums. Līdz ar to noteikumu projekts ir papildināts ar 78.punktu, dodot komersantiem laiku līdz četriem mēnešiem vispārējā nodrošinājuma apliecības pārreģistrēšanai.
2. Ņemot vērā, ka ar noteikumiem palielināts iesniedzamā vispārējā nodrošinājuma minimālais lielums darbībām tikai ar biodegvielu no 3000 *eiro* uz 30000 *eiro*, komersantiem, kuriem izsniegta vispārējā nodrošinājuma apliecība darbībām tikai ar biodegvielu, iesniegtais vispārējais nodrošinājums nebūs pietiekams. Lai komersanti varētu palielināt iesniegto vispārējo nodrošinājumu, nepieciešami papildu finanšu līdzekļi vai saistību izpildes apdrošināšanas polise, vai arī kredītiestādes galvojums, līdz ar to komersantiem nepieciešams laiks līguma slēgšanai ar apdrošināšanas sabiedrību vai ar kredītiestādi, tāpēc noteikumu projekts ir papildināts ar 79.punktu, dodot komersantiem laiku līdz četriem mēnešiem vispārējā nodrošinājuma apliecības pārreģistrēšanai.
3. Tā kā noteikumu projekts papildināts ar 34.1 punktu, atbilstoši papildināts noteikumu 1. pielikuma 4. punkts.
4. Noteikumu 3. pielikuma nosaukums precizēts atbilstoši noteikumu 30.punktā noteiktajam.
5. Lai nodrošinātu noteikumos paredzēto nodrošinājuma samazinājuma piemērošanu, nepieciešamas izmaiņas informatīvajās sistēmās. Tā kā noteikumu spēkā stāšanos ir nepieciešams saskaņot ar atbilstošo izmaiņu veikšanu informatīvajās sistēmās, paredzēts, ka noteikumi stāsies spēkā 2021.gada 1.martā.
 |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem izsniegtas speciālās atļaujas (licences) apstiprināta noliktavas turētāja, reģistrēta saņēmēja un reģistrēta nosūtītāja darbībai, kā arī īslaicīgi reģistrētus saņēmējus un personas atbilstoši likuma “Par akcīzes nodokli” 23. panta septiņpadsmitajai daļai un 26.panta pirmajai daļai.Saskaņā ar VID rīcībā esošo informāciju, komersantu skaits, kuriem ir izsniegtas nodrošinājuma apliecības:* apstiprināta noliktavas turētāja darbībai - 297;
* reģistrēta saņēmēja darbībai - 8;
* reģistrēta nosūtītāja darbībai - 6;
* īslaicīgi reģistrēta saņēmēja darbībai - 26.
 |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies:1. komersantiem, kuri pārvieto akcīzes preces atliktās akcīzes nodokļa maksāšanas režīmā Latvijas Republikas teritorijā (t.sk. eksportam, ja eksporta muitas iestāde ir Latvijā), ja tiem ir piešķirts iesniedzamā vispārējā nodrošinājuma samazinājums;
2. Padziļinātās sadarbības programmas sudraba vai zelta līmeņa dalībniekiem, komersantiem, kuriem piešķirts atzītā uzņēmēja statuss muitas jomā, mazajām alkoholisko dzērienu darītavām, ja tie akcīzes preces pārvieto atliktās akcīzes nodokļa maksāšanas režīmā Latvijas Republikas teritorijā;
3. komersantiem, kuri pārvieto naftas produktus pa jūru.

Administratīvais slogs palielināsies komersantiem, kuriem piešķirts atzītā uzņēmēja statuss muitas jomā, ja tiem būs akcīzes nodokļa parāds. |
| 3. | Administratīvo izmaksu monetārs novērtējums | Ņemot vērā to, ka nav iespējams prognozēt, cik no esošajiem komersantiem, kuriem piešķirts atzītā uzņēmēja statuss muitas jomā, būs akcīzes nodokļa parāds, ko nesedz iesniegtais vispārējais nodrošinājums, nevar aprēķināt administratīvās izmaksas. |
| 4. | Atbilstības izmaksu monetārs novērtējums | Ņemot vērā šīs sadaļas 3.punktā norādīto informāciju, noteikumu projekts šo jomu neskar. |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 14 323 | 0 | 0 | 0 | 0 | 0 |
| 2.1. valsts pamatbudžets | 0 | 14 323 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 14 323 | 0 | 0 | 0 | 0 | 0 |
| 3.1. valsts pamatbudžets | 0 | - 14 323 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 14 323 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta Akcīzes preču pārvietošanas un kontroles sistēmā 2020.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 14 323 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | 2020.gadā nepieciešamo izmaiņu veikšanai Valsts ieņēmumu dienesta informācijas sistēmā nepieciešamais finansējums 14 323 EUR apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2008.gada 16. decembra Direktīva 2008/118/EKpar akcīzes nodokļa piemērošanas vispārēju režīmu, ar ko atceļ Direktīvu 92/12/EEK |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |  |
| --- | --- |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas Nr. 2008/118/EK 18.panta 4. punkta a) apakšpunkts | Noteikumu projekta 1.2. apakšpunkts. | ES tiesību akta vienība tiek pārņemta daļēji | Noteikumu projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas Nr. 2008/118/EK 18.panta 4.punkta a) apakšpunkts paredz, ka nosūtītāja dalībvalsts var atkāpties no prasības sniegt nodrošinājumu par akcīzes preču pārvietošanu, kam piemēro atliktās nodokļa maksāšanas režīmu, ja pārvietošana pilnībā notiek minētās dalībvalsts teritorijā. Lai būtiski mazinātu administratīvo un finansiālo slogu akcīzes preču apritē iesaistītajiem komersantiem un veicinātu to saimniecisko darbību, noteikumu projekta 7. punktā ir noteikts, ka, ja akcīzes preces nosūta (pārvieto), piemērojot atliktās nodokļa maksāšanas režīmu, izmanto nosūtītāja iesniegto vispārējo nodrošinājumu 100 procentu apmērā no iespējamā nodokļa parāda.  Bet noteikumu projekta 7.2. apakšpunktā noteikts, ka mazās alkoholisko dzērienu darītavas un komersanti, kuriem piešķirts atzītā uzņēmēja statuss muitas jomā vai Padziļinātās sadarbības programmas sudraba vai zelta līmeņa dalībnieka statuss, izmanto nosūtītāja iesniegto vispārējo nodrošinājumu, un tam piemērojams samazinājums 100 procentu apmērā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Nodokļu politika” Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Sabiedrība varēja izteikt viedokli par Finanšu ministrijas tīmekļa vietnē ievietoto projektu līdz 2020.gada 16.novembrimTāpat sabiedrības pārstāvji varēja sniegt viedokļus par noteikumu projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekta izstrādes laikā Valsts ieņēmumu dienests konsultējās ar saistīto nozaru asociācijām. Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par noteikumu projektu, kas 2020.gada 2.novembrī tika publicēts Finanšu ministrija tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika” , adrese: https://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project678un Ministru kabineta tīmekļvietnē sadaļā “Valsts kanceleja” – “Sabiedrības līdzdalība” , adrese: <https://mk.gov.lv/lv/content/> ministru-kabineta-diskusiju-dokumenti. |
| 3. | Sabiedrības līdzdalības rezultāti | 1. Pamatojoties uz Latvijas Degvielas tirgotāju asociācijas viedokli, ka noteikumu projekta 7.punkta sākotnējā redakcija nav viegli uztverama, kā arī – uz saņemto Latvijas Loģistikas Asociācijas jautājumu, kā pārvietošana Latvijas Republikas teritorijā ietekmēs komersantus, kuriem piešķirts atzītā uzņēmēja statuss muitas jomā, un Padziļinātās sadarbības programmas zelta un sudraba līmeņa dalībniekus, noteikumu projekta 7.punkta redakcija tika paplašināta, izdalot tos komersantus, kuriem piemērots nodrošinājuma samazinājums 100%, kā arī anotācijas 2.punkts tika papildināts ar piemēru.

Savukārt, Latvijas Loģistikas Asociācijas priekšlikums – saglabāt noteikumu 34.punktu esošajā redakcijā netika ņemts vērā, jo papildinot noteikumu projektu ar 34.1 punktu galvenais uzsvars tika likts uz iekšzemes akcīzes nodokļa maksājumiem, tādējādi izslēdzot situācijas, kad komersantiem, kuriem ir piešķirts 100% nodrošinājuma samazinājums, veidojas akcīzes nodokļa parāds.1. Latvijas Biodegvielas un bioenerģijas asociācija atzinīgi novērtēja noteikumu projekta 7.1punkta redakciju, vienlaicīgi izsakot priekšlikumu biodegvielas ražotājiem, kuri akcīzes preču noliktavā veic biodegvielas ražošanu vismaz trīs gadus, biodegvielas pārvietošanai atliktās nodokļa maksāšanas režīmā piemērot vispārējā nodrošinājuma samazinājumu 99% visā pārvadājuma laikā. Priekšlikums tika ņemts vērā, iekļaujot noteikumu projekta 7.1 punkta redakcijā nodrošinājuma samazinājumu biodegvielas pārvietošanai.

Savukārt, priekšlikums biodegvielas ražotājiem piemērot nodrošinājuma samazinājumu 100% apmērā, līdzvērtīgi kā tas ir komersantiem, kuriem piešķirts atzītā uzņēmēja statuss muitas jomā, netika ņemts vērā, jo 100% nodrošinājuma samazinājums tiek piemērots tikai īpašo statusu ieguvušajiem komersantiem (atzītajiem muitas jomā, Padziļinātās sadarbības programmas sudraba vai zelta līmeņa dalībniekiem, mazajām alkoholisko dzērienu darītavām), pārējiem ir tiesības saņemt iesniedzamā vispārējā nodrošinājuma samazinājumu ne vairāk kā 90%.1. Latvijas nodokļu konsultantu asociācijas priekšlikums precizēt noteikumu 29.2. apakšpunktu, papildinot ar vārdiem “un iesniegta nodokļa deklarācija”, lai ātrāk iesniedzot deklarāciju un samaksājot nodokli, vispārējo nodrošinājumu varētu izmantot citiem gadījumiem, netika ņemts vērā, jo līdz ar vienotā nodokļu konta ieviešanu no 2021.gada 1.janvāra (Ministru kabineta 2018.gada 30.oktobra noteikumi Nr. 661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”) mainīsies nodokļu deklarēšanas un samaksas kārtība.
2. Degvielas tirgotāju un ražotāju savienībai un Latvijas Alkohola nozares asociācijai nebija iebildumu vai komentāru.
 |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpildi nodrošinās esošo institūciju līdzšinējo funkciju un cilvēkresursu ietvaros.Jaunu valsts institūciju izveidošana, kā arī esošu institūciju likvidācija vai reorganizācija nav nepieciešama, kā arī nav nepieciešams papildu finansējums. |
| 3. | Cita informācija | Nav |

Finanšu ministra p.i.

ārlietu ministrs E.Rinkēvičs

Pļaviņa 67120127

Guna.Plavina@vid.gov.lv